open-index/open-wikipedia-markdown huggingface dataset:
Саат кула Етфал

**Саат кулата Етфал** (турски: *Etfal Hastanesi Saat Kulesi*) е саат кула која се наоѓа во дворот на истоимената болница, во Шишли, Истанбул, Турција - на европската страна од градот. Таа била изградена во времето на Абдул Хамид II (владеел од 1876-1909), а нејзин архитект бил Мехмет Шукру бег.

Кулата е висока 20 метри, а како главен материјал којшто бил користен при нејзината изградба е мермерот.

## Поврзано
* Список на столбови и кули во Истанбул
* Саат кула Долмабахче
* Саат кула Јилдиз
* Саат кула Измир
* Саат кула Измит

## Надворешни врски
* Официјално мрежно место 

Е
Е
Е
Категорија:Саат-кули во Турција
Категорија:Шишли (Истанбул)
Обелиск на Теодосиј

**Теодосиевиот обелиск** (турски: *Dikilitaş*) е староегипетски обелиск на фараонот Тутмос III кој се наоѓа на Хиподромот во Цариград (денеска познат како *Meydani* или *Плоштад Султан Ахмед*), во Истанбул, Турција. Тој бил изграден од страна на римскиот цар Теодосиј I во текот на 4 век.

Првиот обелиск изграден во времето на фараонот Тутмос III (1479-1425 п.н.е.) во големиот храм на Карнак. Римскиот ипераотр Констанциј II (337-361) го донел во Александрија за да одбележи 20 години од неговиот престол во 357 година. Сличен таков обелиск бил изграден на Циркус Максимус во Рим истата година, а денеска тој обелиск е познат како Латерански обелиск. Обелискот во Александрија останал до 390 година, кога по заповед на Теодосиј II бил пренесен во Цариград, каде бил ставен на Хиподромот, каде што се наоѓа и денес.

Првично, градбата била висока околу 30 метри, но долниот нејзин дел бил оштетен најверојатно при транспортот во Цариград. Денеска, споменикот е висок 18.54 метри.

На 12 јануари 2016 година во непосредна близина на обелискот се случил терористички напад од страна на бомбаш самоубиец, во кој напад животот го загубиле 10 туристи.

## Наводи


## Литература

* Labib Habachi, *The Obelisks of Egypt, skyscrapers of the past*, American University in Cairo Press, 1985, ISBN 977-424-022-7
* "Obelisk of Theodosius", in volume 3 of Alexander Kazhdan (ed.), *The Oxford Dictionary of Byzantium*, 3 volumes, Oxford University Press, 1991, ISBN 0-19-504652-8
*  Jean-Pierre Sodini, "Images sculptées et propagande impériale du IVe au VIe siècles : recherches récentes sur les colonnes honorifiques et les reliefs politiques à Byzance", *Byzance et les images*, La Documentation Française, Paris, 1994, ISBN 2-11-003198-0, pp.&nbsp;43–94.
* E. A. Wallis Budge, *Cleopatra's Needles and Other Egyptian Obelisks*, The Religious Tract Society, London, 1926 (ISBN 0-486-26347-9)

## Надворешни врски
* Obelisks of the World

Категорија:Цариградски хиподром
Категорија:Архитектура од 15 век п.н.е.
Т
Т
Категорија:Знаменитости во Истанбул
Категорија:Преместени споменици и градби
Категорија:Византиски натписи
Саат кула Долмабахче

**Саат кулата Долмабахче** (турски: *Dolmabahçe Saat Kulesi*) е саат кула која се наоѓа во Истанбул, Турција во дворот на истоимената палата. Кулата била изградена во времето на османлискиот султан Абдул Хамид II (1842-1918), а конструирана од страна на познатиот архитект од ерменско потекло, Саркис Балјан, во периодот од 1890 до 1895 година. Во близина на кулата и палатата се наоѓа и џамијата Долмабахче. Кулата е изградена во стил на необарок, и истата е виска 27 метри.

## Поврзано
* Список на столбови и кули во Истанбул
* Саат кула Етфал
* Саат кула Јилдиз
* Саат кула Измир
* Саат кула Измит

## Наводи

## Надворешни врски

Категорија:Долмабахче
Категорија:Архитектура од 19 век
Д
Д
Д
Категорија:Босфор
Д
Телевизиска кула Ендем

**Телевизиската кула Ендем** (турски: *Beylikdüzü Endem Televizyon Kulesi*) се наоѓа во Истанбул, Турција. Таа е висока 236 метри и била изградена во периодот од 1998 до 2002 година. Во кулата има отворено ресторан кој се наоѓа на 154 метри височина од земјата.

## Поврзано
* Список на кули
* Телевизиска кула Камлица

## Надворешни врски
* http://www.emporis.com/en/wm/bu/?id=131417

Категорија:Високи згради и градби во Истанбул
Категорија:Ресторани во Истанбул
Џамија Долмабахче

**Џамијата Долмабахче**, исто така, позната и како Безмијалем Валиде султан џамија  (турски: *Bezm-i Alem Valide Sultan Camii*) е џамија која се наоѓа во Бешикташ, Истанбул, Турција. Џамијата била изградена во времето на османлискиот султан Абдул Меџит I, помеѓу 1853 и 1855 година. Џамијата била изградена во чест на починатата мајка на султанот, Безмијалем султан. За главни архитекти биле избрани браќата Балјан.

## Поврзано
* Саат кула Долмабахче
* Долмабахче
* Османлиска архитектура
* Список на џамии

## Наводи

* 

## Надворешни врски

* Слики од џамијата

Категорија:Џамии во Бејоглу
Д
Категорија:Градби на Гарабет Балјан
Категорија:Долмабахче
Саат кула Јилдиз

**Саат кулата Јулдиз** (турски: *Yıldız Saat Kulesi*) — саат кула која се наоѓа веднаш до дворот на џамија Јилдиз, во областа Бешикташ, Истанбул, Турција, на европската страна од Босфорот.

Кулата била изградена во времето на османлискиот султан Абдул Хамид II (1842-1918). Изградбата започнала во 1889 година, а истата завршила една година подоцна. Кулата е изградена во неоготски стил. Кулата се состои од три ката. На вториот кат има топломер и барометар, а на третиот се наоѓа часовникот. Часовникот за последен пат бил поправен во 1993 година.

## Поврзано
* Палата Јилдиз
* Џамија Јилдиз
* Список на колони и кули во Истанбул
* Саат кула Долмабахче

## Надворешни врски

* Metropolitan Municipality of Istanbul 
* Istanbul’s castles, towers and columns

Ј
Ј
Ј
Категорија:Палата Јилдиз
Категорија:Бешикташ (Истанбул)
Категорија:Саат кули во Турција
Елена Папаризу

**Елена Папаризу** (; родена на 31 јануари 1982 во Шведска), меѓународно позната како **Елени Папаризопулу** е грчко-шведска пејачка, честопати и текстописец и поранешен модел. Родена и одгледана во Шведска, таа ја започна нејзината кариера во 1999 година како члена на дуото Антика, а исто така и со тоа што работеше и како модел за Шведско-грчки бренд. Антик главно пееше низ и за грчката диаспора и заедно пееја песни со традиционално грчки елементи, на грчки и англиски. После заземањето на добро место на грчката музичка сцена, следеше нивниото учество на Евровизија 2001, а исто така нивната слава не престана сè додека мирно и двајцата члена не ги продолжија нивните музички патишта. Папаризу од 2003 официјално ја започна нејзината соло кариера и го издаде нејзиниот прв албум наречен *Protereotita* (2004), кој содржи главно поп звуци со лајка елементи. Следеше нејзината победа на Евровизија 2005 за Грција, со песната „My Number One“. Со ова таа и ја донесе првата победа на Грција на Евровизија. После евровизискиот успех, нејзиниот албум доби платински уверенија доби две *Arion* музички награди а во меѓувреме иако настапуваше низ Грција, таа спремаше албум на англиски јазик. Следеа три нови албуми *Iparhi Logos* (2006), *The Game of Love* (2006), и *Vrisko To Logo Na Zo* (2008) и сите три достигнаа платинска продажба и добија неколку награди. Според *IFPI Greece* Елена Папаризу има продадено околу 150,000 албуми и 50,000 сингли.

## Наводи

Категорија:Грчки пејачки
Категорија:Православни христијани од Грција
Категорија:Православни христијани од Шведска
Категорија:Победници на Евровизија
Категорија:Грчки будисти
Категорија:Грчки денс музичари
Категорија:Грчки поп-пејачи
Категорија:Живи луѓе
Категорија:Луѓе од Гетеборг
Категорија:Родени во 1982 година
Список на архитектонски градби во Истанбул

Ова е список на **архитектонски градби** во Истанбул, Турција:

;Мостови:
* Босфорски Мост
* Мост Фатих Султан Мехмет
* Мост Галата

;Трговски центри
* Акмеркез
* Трговски центар Џевахир
* Трговски центар Канјон
* Метросити
* Tepe Nautilus
* Трговски центри во Истанбул

## Останати списоци
* Список на музеи и споменици во Истанбул
* Список на византиски споменици во Истанбул
* Список на урбани центри во Истанбул
* Список на универзитети во Истанбул
* Список на училишта во Истанбул
* Список на џамии во Истанбул
* Список на цркви во Истанбул
* Список на синагоги во Истанбул
* List of sport facilities in Istanbul
* Список на столбови и кули во Истанбул
* Список на библиотеки во Истанбул
* Список на високи грдби во Истанбул
* Список на градоначалници на Истанбул


A
Саат кула Нусретије

**Саат-кула Нусретије** (турски: *Nusretiye Camii*) — саат-кула која се наоѓа во населбата Тофан, во Бејоглу, Истанбул, Турција, до истоимената џамија. Кулата била изградена во времето на османлискиот султан Абдул Меџит I (1823 — 1861) во 1848 година, а како главен архитект бил Гарабет Балајан. Кулата е во неокласичен стил, со височина од 15 метри. На влезот на часовникот е ставена тугхуата на султанот Абдул Меџит I. Целиот комплекс, составен од кулата, џамијата и Тофан Киоск биле обновени во средината на 1950-тите.

## Поврзано
* Список на столбови и кули во Истанбул

## Наводи

## Наводи
* Istanbul Municipality official website 

Нусретије
Нусретије
Нусретије
Категорија:Босфор
Категорија:Саат кули во Турција
Категорија:Бејоглу (Истанбул)
Категорија:Неокласична архитектура во Турција
Џамија Јилдиз

thumb|right|250px|Џамијата во 19 век

**Џамијата Јилдиз** (турски: *Yıldız Hamidiye Camii, Yıldız Camii*) е османлиска империјална џамија која се наоѓа во Истанбул, Турција. Била изградена во времето на султанот Абдул Хамид II, помеѓу 1884 и 1886 година. Архитектурата на џамијата е комбинација од нео-готски стил и класичени отомански мотиви.

## Поврзано
* Список на џамии
* Османлиска архитектура
* Саат кула Јилдиз
* Палата Јилдиз

## Наводи
* 

## Надворешни врски

* Images of the Yıldız Hamidiye Mosque 

Категорија:Џамии во Бешикташ
Ј
Категорија:Градби на Саркис Балјан
Категорија:Палата Јилдиз
Категорија:Неоготска архитектура во Турција
Камерон Дијаз

**Камерон Дијаз** (на , родена на 30 август 1972 во Сан Диего, Калифорнија, САД) со целосно име **Камерон Мишел Дијаз** — американска филмска глумица и поранешна манекенка.

На 16 година заминала од својот дом и работела како фото модел, а во следните пет години живеела на различни локации низ целиот свет. Иако без глумечко искуство, во 1944 година дебитира на филмското платно со филмот *Маска* (Mask), каде што ја толкува понежната половина на глумецот и комичар Џим Кери. После неколку улоги во нискобуџетни и непопуларни филмови нејзината популарност почнала да расте во 1998 кога ја одигра главната улога во романтичната комедија *Сите се луди за Мери* (There's Something About Mary). Две години подоцна ја игра главната улога во филмот *Чарлиевите ангели* (Charlie's angels), а во 2001 учествува во филмот „Небо со боја на ванила“ заедно со Том Круз, за подоцна да го даде гласот на принцезата Фиона во популарниот анимиран филм *[[Шрек]]*.

Денеска е една од најплатените глумици во Холивуд, добивајќи 20 милиони долари за продолжението на „Чарлиевите ангели“ со што стана втората глумица, после Џулија Робертс, со толку голема заработка за само еден филм.

## Избрана филмографија

* Маска (1994) - Тина Карлајал
* Вкусот на Минесота (1996) - Фреди Клејтон
* Глава над водата (1996) - Џим Витсон
* Полошо не може (1998) - Лора Герити
* Сите се луди за Мери (1998) - Мери Џенсен
* Чарлиевите ангели (2000) - Натали Кук
* Небо со боја на ванила (2001) - Џули Џани
* Шрек (2001) - Принцеза Фиона (глас)
* Најслатко суштество (2002) - Кристина Волтерс
* Чарлиевите ангели 2 (2003) - Натали Кук
* Шрек 2 (2004) - Принцеза Фиона (глас)
* Шрек 3 (2007) - Принцеза Фиона (глас)
* Што се случува во Вегас (2008) - Џој Фулер
* Шрек - Forever After (2010) - Принцеза Фиона (глас)

## Надворешни врски

* Камерон Дијаз на Internet Movie Database

Категорија:Американски глумици
Категорија:Живи луѓе
Категорија:Родени во 1972 година
Легат (титула)

**Легат** (лат.: *legatus*) е титула која во периодот на доцната Римска република им била давана на сенаторите кои служеле под заповед на воените команданти и по чија препорака биле именувани од Сенатот. Помпеј Велики и Цезар именувале свои легати кои имале пропреторски овластувања и често спроведувале полунезависна команда.

Ваквата идеја ја развил Октавијан Август така што поставил легат (сенатор од конзуларен ранг) кој подоцна ја добил титулата *legatus Augusti propraetore*, за да управува со секоја провинција за која бил одговорен, освен за Египет, кој имал коњанички офицери. Со секоја легија во провинциите управувал сенатор со преторски овластувања (*Legatus legionis*), кој му бил потчинет на намесникот.

Во провинциите со една легија командувал намесникот, освен во Африка, каде Гај Јулиј Цезар поставил посебен легат, поставувајќи проконзул за цивилна администрација. *Legatus Augusti* ретко имале повеќе од двајца постари команданти, главно во период од три години. Многумина од нив своите кариери ги забележале на споменици, но толкувањето на овие записи е дискутабилно и останува сомневањето за тоа дали повеќето од нив биле систематски подготвувани за воено командување или пак имале значително воено искуство.

Исто така, *legatus Augusti propraetore* определувале сенатор со посебни задачи. Од почетокот на II век него го поставувал владетелот, како свој советник и придружник (*comes*) во походите.

Еквивалент на легатот во современа војска е чинот на генерал.

## Наводи

Категорија:Римски титули
Категорија:Римска војска
Магистер еквитум

**Магистер еквитум** (лат.: *Magister Equitum*) или началник на коњицата  е титула на римски магистрат која постоела уште пред периодот на Римското Царство, но само како воена должност.

Во периодот на Републиката началникот на коњицата (магистер еквитум) бил избиран од диктаторот, како негов помошник (поручник). Во текот на својот мандат имал целосен имунитет, но бил должен да ги предаде овластувањата заедно со диктаторот. Во војската тој бил началник на штабот.

Магистер еквитуми биле Марко Антониј и Марко Емилиј Лепид (на оваа функција поставен од Гај Јулиј Цезар)

## Наводи

Категорија:Римски титули
Категорија:Римска војска
Југозападна Азија

**Западна Азија**, **Северозападна Азија**, или **Југозападна Азија** се термини коишто го опишуваат најзападниот дел од Азија. Овој термин е сличен со Блискиот Исток којшто ја опишува географската локација во однос на Западна Европа наместо со вистинската локација во Азија. Заради овој Евроцентризам, меѓународните организации како Обединетите нации, го заменија терминот Близок Исток со Западна Азија. Во Светската географска шема за евиденција на дистрибуција на растенија (WGSRPD), Западна Азија го исклучува Арапскиот Полуостров и го вклучува Авганистан. Организацијата за храна и земјоделство (ФАО) го исклучува Египет и го вклучува Авганистан. Програмата на Обединетите нации за животна средина ги исклучува Кипар, Израел, Турција и Иран од Западна Азија.

## Географија

Западна Азија е сместена јужно од Источна Европа.

## Клима

Климата во Западна Азија е пустинска и полупустинска,и сушите се многу застапени; но сепак, постојат и шуми и плодни долини. Регионот се состои од прерија, пустини, и планини. Рестрикциите за вода се основен проблем во Западна Азија, со брзо растење на популацијата се зголемува потребата за вода, кога салинитетот и и загадувањето ги става во опасност водните акумулации. Големите реки, вклучувајќи ги Тигар и Еуфрат, се користени за наводнување а и воедно и за земјоделство.

Има два вида на ветрови: шарки и шамал. Шарки е ветер којшто доаѓа од Југ и Југоисток. Сезонски е, и трае од април до почетните денови на јуни, и доаѓа повторно во септември сè до ноември. Сезонски се, траат од април до почетокот на јуни и повторно доаѓа помеѓу крајот на септември и ноември. Ветровите се суви и правливи, со повремени налети до 80 километри на час  и често предизвикуваат бури од песок и прашина што можат да носат песок висок неколку илјади метри и можат да ги затворат аеродромите на кратки периоди време со тоа. Овие ветрови можат да траат цел ден на почетокот и крајот на сезоната и неколку дена во средината на сезоната. Шамал е летен северозападен ветер што дува над Ирак и земјите од Персискиот Залив (вклучувајќи ги Саудиска Арабија и Кувајт), често силен во текот на денот, но се намалува ноќе. Овој временски ефект се јавува некаде од еднаш до неколку пати годишно.

## Топографија

Додека Западна Азија се состои од ниски предели, Tурција, Иран и Јемен имаат планински релјеф. Анадолското плато е сместено помеѓу планината Понт и венецот Таур во Турција. Највисокиот врв, Арарат е висок 5.165 метри. Планината Загрос се наоѓа во Иран, на самата граница со Ирак. Раседна зона постои и долж Црвеното Море, со континентално рифтинг создавајќи топографија слична на корита со области лоцирани далеку под нивото на морето. Мртвото Море, кое се наоѓа на границата помеѓу Западниот Брег, Израел и Јордан, се наоѓа на 418 м  под нивото на морето, што го прави најниската точка на површината на Земјата.

## Држави во Западна Азија

* Азербејџан
* Бахреин
* Грузија
* Ерменија
* Израел
* Ирак
* Иран
* Јемен
* Јордан
* Катар
* Кувајт
* Либан
* Обединетите Арапски Емирати
* Оман
* Палестина непризната од О.Н.
* Саудиска Арабија
* Сирија
* Турција

## Наводи
Југозападна Азија

Категорија:Региони во Азија
Триумвират

**Триумвират** (од латински: „владеење на тројца“) или “тројка“ на руски, e опис на сојузништвото меѓу тројца подеднакво моќни политички или воени водачи - **триумвири** (лат.: *triumvir*, мн. *triumviri*).

Нивното сојузништво ретко траело подолг период. Исто така, изразот може да се примени како опис на држава во која тројца различни воени водачи заеднички раководат со државата.

## Римските триумвирати
Првиот триумвират го склучиле Гај Јулиј Цезар, Гнеј Помпеј и Лициниј Крас. Тоа се случило во 60&nbsp;г. п.н.е. и нивна цел била да ги заземат највисоките позиции во Рим. Затоа, Цезар во 59&nbsp;г. п.н.е., станал конзул, а потоа отишол да ги пороби галските племиња. Кога успеал, настанала Галија, област која се простирала северозападно од Апенинскиот Полуостров. Подоцна Галија станала римска провинција со која владеел токму Цезар.

Кога Лициниј Крас загинал во битката со парќанската војска во 53&nbsp;г. п.н.е., односите меѓу Помпеј и Цезар заладиле и Првиот триумвират се распаднал.

Вториот триумвират бил склучен во 43&nbsp;г. п.н.е. во градот Бононија (денешна Болоња) на северот на Италија, а бил помеѓу Марко Антониј, Емилиј Липид и Октавијан Август.

За разлика од првиот триумвират, кој имал таен карактер, вториот триумвират бил официјализиран со закон кој именувал “тројца со конзулски овластувања за уредување на државата“ (лат.: *triumviri rei publicae constituendae consulari potestate*). Триумвирите ја имале врховната власт во државата, единствено ограничена на период од пет години.

## Наводи

Категорија:Стар Рим
Еднина

**Еднина** — граматички облик на именка што означува еден предмет, поим, суштество, појава, личност и сл.

Спротивно од еднина е множина, што означува повеќе од еден или едно.

## Наводи

Категорија:Граматички број
Множина

**Множина** — граматички облик на именка што означува количина предмети, поими, суштества или појави кои се повеќе од еден, додека во словенската група јазици се употребува за количина поголема од два.

Заедно со еднината, денес во повеќето индоевропски јазици множината е единствениот граматички број. Во некои јазици на зборот му се додава наставка кога тој покажува множина. На пример, во англискиот јазик во кој на зборовите во множина им се додава “*s*“ (главно), понекогаш и "*es*", па дури и "*ies*" (пример, *dollar* е во еднина, а *dollars* е во множина).

Сите европски јазици имаат множина. Во некои јазици, како што се арапскиот или хебрејскиот, има необични форми, а тоа се: "нулар" (ништо или нула објекти), "тријал" (три објекти) и "паукал" (неколку објекти). Повеќето светски јазици ја користат едноставната форма на множина.

Некои јазици немаат множина. Овде спаѓаат јапонскиот, корејскиот и кинескиот јазик, како и некои други источноазиски јазици.

Во македонскиот јазик зборовите кои означуваат множина најчесто се обележуваат со буквата “и“, но можно е и користењето на “а“ и “е“.

## Форми на множината во македонскиот јазик

**Избројана множина**: три дена, неколку дена; два петла; два кладенца итн.

**Обична множина**: Македонец - Македонци; граѓанин - граѓани, селанец - селани, скопјанец - скопјани, но Германец - Германци; Турчин - Турци; старец - старци; театар - театри; Грк - Грци; ден - дни, денови; смок - смоци, смокови; крст - крстови; леб - лебови; нож - ножеви; крај - краеви, но: кеј - кејови; крал - кралеви и кралови; зет - зетеви и зетови; меч - мечеви; ветар - ветрови; оган - огневи и огнови;

**Збирна множина**: дол - долишта; крај - краишта; роб - робје; кол - колје; друм - друмје; камен - камење, камења; ремен - ремење, ремења итн.; град - градје; рид - ридје; пат - патје; паќе (=патишта).

## Наводи

Категорија:Граматички број
Макроација

**Макроација** (македонски: *Макроација македонско-хрватско пријателство*, хрватски: *Macroatia Makedonsko-hrvatsko prijateljstvo*) е проект чијашто цел е зближување и меѓусебно поврзување на двете култури и двата народа, како и споделувањето на заедничките вредности.
Проектот е објавен на 6 јуни 2009 во Штип и е резултат на проектот наречен „Спектар“ на Astrid Megard Sollid од делот за демократија и учество од 16 мај 2006, објавен во Стеинкјер, Норвешка, и за неполн месец веќе имал над 150 поддржувачи. Денес(21 февруари 2011) Макроација брои над 3000 поддржувачи, кои на најразличен начин ја поддржале идејата.
За свој симбол на обединувањето многумина го сметаат ликот и делото на Тоше Проески.
Дел од идејата за овој проект е достапна и на фејсбук.

## Потекло на поимот

Името Макроација се добива со комбинација на првите 3 букви од името Македонија и латинската верзија на Хрватска, Кроација. Името е авторско дело на основачот Мартин Каровски.

## Интереси

Примарниот интерес е создавање на многу врски и пријателства, кои ќе помогнат овие два мали народа подобро да се интегрираат и да почувствуваат поголема „отворена зона“, во која ќе комуницираат меѓу себе како еден народ.
Покрај примарниот интерес постојат и други интереси, претежно подобрување на економската состојба со воспоставување на бизнис врски, како и размена на работоспособни лица според потребите на Хрватска и Македонија.

## Принципи

Во проектот за организацијата постојат и јасно дефинирани принципи на функционирање, меѓу кои и:

* „Организацијата е обврзана да биде политички неутрална, а во своите редови да прима луѓе од сите етнички заедници и народи, а да им се гарантира и заштита од дискриминација внатре во организацијата.“

Ова посебно се однесува на Албанците, Србите и Бошњаците од Македонија и Хрватска, со цел да не се чувствуваат отфрлено и запоставено, но и покрај тоа поддржувачи од овие етнички заедници се едноцифрени броеви.

Инаку, принципите на работа се изработени според норвешкиот систем на организациите од ваков тип, и Макроација во планот за работа строго да се придржува кон нив.

Категорија:Македонски невладини организации
Категорија:Хрватски невладини организации
Римски собранија

**Римските собранија** (лат.: *Comitia*) биле поделени на три вида ― куриатско (лат.: *Comitia curiata*), центуриско (лат.: *Comitia centuriata*) и трибутско собрание (лат.: *Comitia tributa*) во зависност од тоа дали граѓаните се собирале организирани по курии (лат.: *Curiae*), по центурии (лат.: *Centuriae*) или по триби (лат.: *Tribus*). Сите римски собранија имале законодавна и судска власт, а освен тоа биле одговорни и за изборот на магистратите, кои имале извршна власт. Иако формално, собранијата постоеле сè до III век од нашата ера.

Како претходница на трите наведени видови, некои антички извори го споменуваат и собранието наречено ***comitia calata*** (што отприлика би значело = "свикани собранија" од *calare* = свикување), но неговата функција, како и самото постоење, не е потврдена со сигурност. Според некои истражувачи, ова собрание од најраниот период го свикувал врховниот свештеник - "понтифекс максимус" (*pontifex maximus*) за на насобраните граѓани да им го соопшти Календарот за таа година заедно со деновите во кои би можеле да се извршуваат правните работи (практика која кон крајот на IV век п.н.е. ја прекинал Гнеј Флавиј), за да се изберат некои свештенички колегиуми (*flamines*) и *rex sacrorum*, или пак, насобраните граѓани да послужат како сведоци при објавувањето на тестаментите. Меѓутоа, самото име на ова собрание упатува на неговиот неорганизиран, незадолжителен карактер, а неговите претпоставени функции се сведуваат исклучиво на религиска улога (чинот на сведочење при оставање на завештение имал религиски карактер). Тоа дава повод да се помисли дека едноставно се работело за насобрани граѓани, а не за организирана институција на државната власт.

## Наводи

Категорија:Римски титули
Трговски центар Акмеркез

**Акмеркез** е трговскиот центар кој се наоѓа во Етилер, Истанбул, Турција. Тој бил основан на 18 декември 1993 година од заедничко вложување на компаниите *Акок-Текфен-Истикбал*

Комплексот зафаќа површина од 180.000 метри и се состои од четири ката. Месечно трговскиот центар се посетува од страна на скоро 2.500.000 луѓе. Акмеркез нуди машка, женска и детска облека, деловни играчки, спортски чевли, различни ресторани и кафулиња, фризерски салони, менувачници, туристички агенции итн.

Според статистиката, посетителите престојуваат околу 3,5 часа во трговскиот центар, додека светскиот просек се движи до 2,5 часа. Санитарните работи се обезбедуваат од страна на 250 работници.

Во 1995 година, Акмеркез бил избран како најдобар трговски центар во Европа од страна на Меѓународниот совет на трговски центри (ICSC). Во натпреварот, организиран од страна на истиот овој совет, Акмеркез беше признат како најдобар трговски центар во светот во 1996 година.

## Галерија

## Поврзано
* Список на трговски центри во Истанбул

## Наводи

## Надворешни врски

* Официјално мрежно место 
* Меѓународниот совет на трговски центри

Категорија:Трговски центри во Истанбул
Категорија:Бешикташ (Истанбул)
Грб на Шпанија

**Грбот на [[Шпанија]]** е официјалниот грб на државата кој е усвоен на 5 октомври 1981 година. Истиот грб се наоѓа на знамето на Шпанија. Грбот е составен од штит на кој се прикажани симболите на кралствата на Шпанија, над штитот е прикажана шпанската кралска круна и по еден столб од двете страни кои ја симболизираат географијата на Шпанија. Столбовите се споени со ленат на која е напишано државното мото „уште понатака“ (*Plus Ultra* на латински.

## Наводи

## Извори
* Centro de Estudios Políticos y Consitucionales, *Símbolos de España* (Madrid, 2000).
* Hubert De Vries, *Wapens van de Nederlanden* (Amsterdam, 1995).

## Поврзано
* Шпанија 
* Знаме на Шпанија

## Надворешни врски
*  Националниот грб на Шпанија 
* Потекло и историја на шпанскиот грб 

Шпанија
Грб на Хрватска

**Грбот на [[Хрватска]]** е официјалниот грб на државата усвоен на 21 декември 1990 година. Грбот се состои од штит во поделен на коцки во бела и црвена боја кои формираат шаковница. Шаховницата е составена од 13 црвени и 12 бели (сребрени) полиња. Над штитот има пет помали штита кои формираат круна и ги претставуваат петте историски региони на Хрватска.

Шаховницата се верува дека е создадена во 13 век од страна на Стефан Држислав. Боите ги претставуваа двете рани хрватски држави: Бела Хрватска и Црвена Хрватска. За петте малечки штита симболиката е следна:

# првиот штит го претставува најраниот хрватски грб, ѕвезда Деница и месечина;
# вториот е грб на Дубровничката Република, 
# третиот е грб на Далмација
# четвртиот е грб на Истра
# петтиот е симбол на Славонија

## Наводи

## Поврзано
* Хрватска
* Знаме на Хрватска

## Надворешни врски
* Министерство за надворешни работи на Хрватска за грбот 
* Знаме, грб и химна на Влада на Хрватска. 
* Историја на грбот

Хрватска
Категорија:Национални симболи на Хрватска
Грб на Чешка

**Грбот на [[Чешка]]** е официјалниот грб на државата. Грбот е составен од штит кој е поделен на четири четвртини на кои се претставени историските региони на Чешка. Бохемија е претставена од сребрен лав со две опашки кој се повторува двапати на грбот, првиот (горе лево) и четвртиот (долу десно). Моравија е претставена од орел создаден од шаховница, додека Шлеска е претставена од црн орел.

## Наводи

## Поврзано
* Чешка
* Знаме на Чешка

Чешка
Категорија:Национални симболи на Чешка
Грб на Холандија

**Грбот на [[Холандија]]** е официјалниот грб на државата и личен грб на монархот на Холандија. Грбот е составен од црвена и бел плашт во кој се наоѓа златен лав со сабја на син штит кој пак го држат два златни лава. Над плаштот и над штитот се наоѓа кралска круна. Под лавовите и штитот се наоѓа чента со натписот *Јас ќе опстанам* ().23 April 1980

## Наводи

## Поврзано
* Холандија
* Знаме на Холандија

Холандија
Категорија:Национални симболи на Холандија
Грб на Турската Република Северен Кипар

**Грбот на [[Турската Република Северен Кипар]]** е официјалниот грб во државата усвоен на 15 ноември 1983 година. Грбот е сличен со грбот на Република Кипар. Грбот е составен од венец од маслинка во кој се наоѓа штит на кој има приказ на гулаб со гранче маслинка во клинот. На врвот на венецот има полумесечина и ѕвезда и годината на создавањето на државата.

## Наводи

## Поврзано
* Турска Република Северен Кипар
* Република Кипар
* Знаме на Турската Република Северен Кипар

Северен Кипар
Категорија:Национални симболи на Северен Кипар
Грб на Црна Гора

**Грбот на [[Црна Гора]]** е официјалниот грб во државата кој бил усвоен на 13 јули 2004 година. Исто така, грбот е централен мотив на знамето на Црна Гора. Грбот се состои од двоглав златен прел во лет симбол на Петровиќ-Његош. Тој го симболизира единството на црквата и државата. На градите орелот има штит со приказ на лав кој симболизира  епископски авторитет или библиската тема на воскреснување на Исус. Над главите на орелот се наоѓа кралска круна, во едната има жезло а во другата топка.

## Наводи

## Поврзано
* Црна Гора
* Знаме на Црна Гора

## Надворешни врски
*  Влада на Црна Гора, закон за грб.  

Црна Гора
Категорија:Национални симболи на Црна Гора
Список на трговски центри во Истанбул

Ова е **список на трговски центри во Истанбул**, Турција:

[thumb|upright|220px|[Џевахир (Истанбул)|Џевахир: најгоемиот мол во Европа]]
[thumb|220px|[Трговски центар Канјон|Канјон ]]
[thumb|upright|220px|[Акмеркез ]]

## Историски центри
* Капали чаршија (1461), Стар Град
* Махмут Паша (1462), Еминону
* Египетска чаршија (1660), Еминону

## Модерни центри
* Акмеркез (1993), Етилер
* Трговски центар Асториа , (2008), Есентепе
* Атирус (2005), Бујукчемџе
* Трговски центар Атриум (1989), Атакој
* Ајмеркез  (2002), Мимар Синан
* Бејлициум (2005), 
* Капитол (1993), Алтунизад
* Трговски центар Кароусел (1995), Барикој
* Трговски центар Капасити  (2007), Барикој
* Трговски центар CarrefourSA (2003), Бајрампаша
* Трговски центар CarrefourSA (2001), Харамидете
* Трговски центар CarrefourSA (1993), İçerenköy
* Трговски центар CarrefourSA Малтепе (2005), Малтепе
* Трговски центар CarrefourSA (2000), Умраније
* Џевахир (2005), Шишли
* Нишантаски трговски центар (2008), Нишантаси
* Трговски центар Догуш , (2006), Маслак 
* Fly Inn (2004), Florya
* Форум Истанбул (2009), Бајрампаша
* Галерија Атакој (1987), Атакој 
* G-Mall (2003), Долмабахче
* Големата куќа (1997), Малтепе
* Истинје Парк (2007), Истинје 
* Канјон (2006), Левент

## Поврзано
* список на трговски центри во Турција

## Наводи
* Grand Bazaar, Istanbul 
* Finansal Forum 
* List of Shopping Malls in Istanbul

*
Т
Грб на Република Косово

**Грбот на [[Република Косово]]** е грб кој го користи оваа непризната држава. Грбот бил усвоен на денот кога Косово ја објавила т.н. независност, односно на 17 февруари 2008 година. Грбот е составен од син штит со златни граници на кој е прикажана златна карта на Косово со шест бели ѕвезди.

## Наводи

## Поврзано

* Косово
* Знаме на Република Косово

Категорија:Национални симболи на Косово
Грб на Гренланд

**Грбот на [[Гренланд]]** е официјалниот грб на републиката. Грбот е составен од син штит на кој има нацртано исправена бела мечка. Грбот бил усвоен на 1 мај 1989 година. Мечката ја симболизира фауната на Гренланд, додека сината боја ги претставува Атлантскиот Океан и Северноледениот Океан. Грбот бил усвоен на 1 мај 1989 година и истиот е дизајниран од Јенс Розинг.

## Наводи

## Поврзано
* Гренланд
* Знаме на Гренланд

## Надворешни врски
* Гренланд
* Факти за Гренланд 

Категорија:Национални симболи на Гренланд
Грб на Гибралтар

**Грбот на [[Гибралтар]]** е официјалниот грб на оваа територија на Обединетото Кралство усвоен на 10 јули 1502 година за време на шпанското владеење на градот.

Грбот се состои од штит кој има златни граници и во средината се наоѓа уште еден штит на кој има приказ на замок со три кули и златен клуч. Под штитот се наоѓа геслото на Гибралтар на  или на македонски „Од планината наречена Калпе“. Клучот означува дека Гибралтар е клучот на Шпанија и Средоземното Море, додека замокот потекнува од симболот на Кралството Кастиља.

## Наводи

## Поврзано
* Гибралтар
* Знаме на Гибралтар

Категорија:Национални симболи на Гибралтар
Категорија:Британски грбови
Грб на Јужна Осетија

thumb|right|Република Јужна Осетија.

**Грбот на [[Јужна Осетија]]** не е еден дезен, туку постојат две верзии. Првиот е грбот на Република Јужна Осетија, самопризната држава, вториот е грбот на административната единица во Грузија. Грбот на Републиката се заснова на грбот на Северна Осетија - Аланија, но за разлика од него има натпис на државата на руски јазик и на осетски јазик. Грбот на административната единица е сличен на републичкиот, но со грузиски натпис.

## Наводи

## Поврзано

* Знаме на Јужна Осетија
* Јужна Осетија

Категорија:Национални симболи на Јужна Осетија
Грб на Гагаузија

**Грбот на [[Гагаузија]]** е официјалниот грб на оваа самопризнаена држава. Грбот е во стил на социјалистичките грбови и наликува на поранешниот грб на Молдавија. Тој е составен од венец од жито опколени со ленти со националното знаме каде на дното има грозје. Во средината има штит на кој има прикзан на сонце и името на државата. Над штитот има три ѕвезди.

## Наводи

## Поврзано
* Знаме на Гагаузија
* Гагаузија

Категорија:Гагаузија
Грб на Нагорно-Карабах

thumb|200px|Грб на Нагорно-Харабах.

**Грбот на [[Нагорно-Карабах]]** е официјалнот грб на оваа самопризнаена држава. Тој е округлест грб во кој има приказ на орел со расширени крилја со круна над главата со штит на градите. На штитот има панорамски приказ на државата и со знамето на државата. Во канџите има различни земјоделски култури и над грбот има натпис на името на државата на ерменски јазик.

## Наводи

## Поврзано
* Нагорно-Карабах
* Знаме на Нагорно-Карабах

Категорија:Нагорно-Карабах
Грб на Крим

мини|десно|Грбот на Крим

**Грб на Република Крим** — официјален грб на Република Крим, Русија, кој е во употреба од 1992 година, но официјално бил усвоен на 21 април 1999 година (како грб на АР Крим, Украина). Составен  од црвен штит на кој има сребрен грифон на четири нозе со син бисер на канџата. Од двете страни на штитот има по еден столб кои се споени со лента со знамето а Крим и со натписот *Процветание в единстве* или на македонски *Процут во единството*. Над штитот има сонце. Грифонот го симболизира Крим и областите северно од Црно Море, црвената боја ја симболизира храброста на народот.

## Поврзано
* Знаме на Крим
* Грб на Русија

## Надворешни врски
* Украинска хералдика 

Категорија:Национални симболи на Крим
Рефет Елмази

**Рефет Елмази** (албански: *Refet Elmazi*; , ) — македонски политичар, висок функционер на ДПА, поранешен заменик министер за внатрешни работи и функционер во Дирекцијата за безбедност и контраразузнавање. Нарекуван е „Човекот за валканите игри на Тачи“.

## Животопис
Елмази е роден на 5 септември 1959 година во село Теново, Тетовско. Дипломирал на 19 февруари 1984 година Факултетот за одбрана при Универзитетот „Св. Кирил и Методиј“ во Скопје. Од 1984 до 1998 година, тој работел како професор во средното училиште „Кирил Пејчиновиќ“ во Тетово, а од 1998 па до 2000 година, тој бил заменик-министер во Министерството за одбрана на Македонија. Од 2000 до 2002 година во Владата на Љубчо Георгиевски бил заменик-министер во МВР, за повторно од 21 септември 2006 да ја врши устата функција сè до почетокот на 2008 кога поднел неоптповиклива оставка. На Елмази му се препишува заслуга за обезбедувањето на податоци за полициската акција во селото Бродец. Високите функции на Елмази поминуваат со инциденти и контроверзии во кои меѓународната заедница го посочува за директна вмешаност во изборни насилства и инциденти. На крајот од 2009 година Елмази се повлекува од функцијата како член на претседателството на ДПА и поднесува оставка.

## Наводи

Категорија:Луѓе од Теново
Категорија:Македонски политичари
Категорија:Македонски Албанци
Категорија:Македонски средношколски професори
Категорија:Југословенски Албанци
Категорија:Југословенски средношколски професори
Категорија:Политичари од ДПА
Категорија:Апсолвенти на универзитетот „Св. Кирил и Методиј“
Борис Новковиќ

**Борис Новковиќ** (на ; роден на ) е хрватски поп пејач. Роден во , Босна и Херцеговина во поранешна Југославија, Борис уште во рани години покажал интерес за музиката, што не било и чудно затоа што и двата негови родители се занимавале со тоа. Мајка му била учителка по музичко, додека неговиот татко Ѓорѓе Новковиќ беше еден од водечките хрватски текстописци и музички менаџери. Тој го издаде неговиот прв албум *Куда иду изгубљене дјевојке* во 1986 кој се продаде до 120,000 копии, а неговиот следбеник *Јачи од судбине* (1987) беше дури и поуспешен. Следуваа уште два успешни албум: *Док свира Радио* во 1988 и *Обојени снови* во 1989.

Во 1990 тој за малку ќе ја претставуваше Југославија на Евровизија со песната „Дајана“, но сепак заврши на второто место кое и не беше многу лошо за него затоа што го одведе на Меѓународниот фестивал во Куала Лумпур. До 2003 година издаде уште седум нови албуми, како и две „Best of“ компилации, но само неколку песни можеа да го повторат успехот од неговите постари. Песни коишто оставија најголем траг најверојатно се: „Струји Струја“, „Све мијења све“ и „Далеко“.

Во 2005 година, петнаесет години после неговиот неуспех да ја претставува Југославија на Евровизија, Новковиќ победи на националниот избор за песна на Евровизија Дора и го доби правото да ја претставува сега независната Хрватска на Евровизија 2005 која се одржа во Киев, Украина. Тој ја претставуваше неговата земја со песната „Вукови умиру сами“ заедно со некои членови од ансамблот Ладо. Поради претходното учество на Хрватска во Евровизија 2004 год., земјата немаше доволно бодови за директен влез во финалето, па поради тоа најпрво Новковиќ ја изведе песната во полуфиналето, каде што заврши на четвртото место со 169 бода и се квалификуваше за финалето. Во финалето заврши на 11-то место со 115 бода.

## Дискографија

* 1986 - *Куда иду изгубљене дјевојке...*
* 1987 - *Јачи од судбине*
* 1988 - *Док свира радио*
* 1989 - *Обојени снови*
* 1991 - *100X* –
* 1993 - *Струји струја*
* 1995 - *У добру и у злѕ*
* 1995 - *The best of Boris*
* 1997 - *Све губи сјај без љубави*
* 1999 - *Браним се*
* 2000 - *Директ*
* 2002 - *Ко је крив*
* 2003 - *The best of 1995-2003*
* 2004 - *Остварен сан*
* 2008 - *Записан у теби*

## Надворешни врски
* Официјално мрежно место 

Категорија:Хрватски пејачи
Категорија:Католици
Категорија:Живи луѓе
Категорија:Учесници на Евровизија
Меѓународен словенски канал

десно|200px|Логото на МСК

**Меѓународен словенски Канал** (англиски: *Slavonic Channel International*) е телевизиско претпријатие во Украина на украински, руски и англиски јазик. Се наоѓа во Киев. Почетокот на претпријатието датира од 14 декември 1994 година, а емитувањето на нејзината програма започна на 12 септември 2008 година.

## Надворешни врски
* Официјално мрежно место 

Категорија:Телевизиски претпријатија
Категорија:Украински телевизии
Надица Богевска

**Надица Богоевска** е позната пејачка во Република Македонија. Се прослави со својата музичка нумера „Фатална девојка“. Истата нумера беше промовирана за јавноста со соодветен запис на порталот Кајгана.
Кон крајот на 2009 година Надица ја промовираше својата втора нумера, "Љубовта доаѓа тивко".
Џевахир (Истанбул)

**Џевахир** — трговски центар што се наоѓа во областа Шишли во Истанбул, Турција, на европската страна од градот. Изградбата започнала во 1997 година, а конечно трговскиот центар бил отворен на 15 октомври 2005 година, од страна на премиерот Реџеп Таип Ердоган. На отворањето присуствувале 450.000 луѓе. Објектот е познат и како *Şişli Kultur ve Ticaret Merkezi* односно Шишлиски културен и трговски центар. Овој трговски центар е најголемите во Европа, а шести по големина во светот.

Џевахир има вкупна површина од 420.000 квадратни метри, а цената за неговата изградба била US $ 250 милиони. Има 343 продавници, од кои некои се на прво место во Турција по продажба на меѓународни брендови; 34 ресторани за брза храна и 14 ексклузивни ресторани. Вклучува и други објекти како: 12 кина вклучувајќи приватен театар и кино за деца. Зградата на 2.500 м2 стаклен покрив го има еден од најголемите часовници во светот, со три-метри високи бројки.

На паркингот има капацитет од 2.500 автомобили. 5.000 луѓе се вработени за одржување на објектот. До објектот лесно може да се стигне бидејќи тој е поврзан до Истанбулското метро. Дневно, Чевахир се посетува од страна на 190.000 купувачи. Тој е отворен секој ден од 10:00-22:00 часот.

## Галерија

Image:Cevahir_Mall.jpg| 


## Поврзано
* Список на трговски центри во Истанбул

## Наводи


#  Emporis Global Structure Listings ''Cevahir Istanbul''
# Istanbul news 


## Надворешни врски
* Официјално мрежно место 

Категорија:Трговски центри во Истанбул
Категорија:Шишли (Истанбул)
Канјон

**Трговскиот центар Канјон** (турски: *Kanyon Alışveriş Merkezi*) се наоѓа во Истанбул, Турција, во бизнис-центарот Левент. Целиот комплекс се состои од голем број на продавници, ресторани, кина, кафулиња итн. Во комплексот има и канцелариски објекти, како и апартмани. Објектот бил изграден во 2006 година.

## Поврзано
* Список на трговски центри во Истанбул
* Акмеркез
* Џевахир

## Наводи

## Надворешни врски
* Официјално мрежно место
* Emporis: Kanyon
* Слики од трговскиот центар

Категорија:Шишли (Истанбул)
Л
К
Метросити (Истанбул)

**Трговскиот центар Метросити** се наоѓа во Левент, Истанбул, Турција. Објектот бил отворен на 30 април 2003 година. Комплексот се состои од еден трговски центар и три кули кои се издигнуваат над него: 27-катна канцелариска кула, и двете станбени кули, со по 31 спрат..

Метросити има вкупно 140 продавници. Освен тоа, во објектот се наоѓаат голем број на кафулиња, ресторани, супермаркети и паркинг со капацитет од 2.500 автомобили.

## Поврзано
* Список на трговски центри во Истанбул

## Наводи

## Наводи
* From the Grand Bazaar to the modern shopping centers in Turkey. Turkish Council of Shopping Centers & Retailers (AMPD)

## Надворешни врски
* Официјално мрежно место
* Метросити

М
Категорија:Шишли (Истанбул)
Список на антички градби во Истанбул

Список на **староримски споменици во [[Истанбул]]**. Листата не е целосно комплетна. 

* Кула Киз
* Столб на Константин
* Обелиск на Теодосиј
* Готски столб
* Столб на Маркијан
* Змиски столб
* Кула Галата
* Големата палата во Цариград
* Цариградски хиподром
* Теодосиската цистерна
* Филоксенова цистерна
* Цистерна Базилика
* Аквадукт Валенс
* Црква „Света Ирина“ - Истанбул
* Истанбулски ѕидини
* Манастир Панагија Одигитрија

Категорија:Римска архитектура

Р
Категорија:Антички Византион
Р
Список на отомански градби во Истанбул

Ова е **список на османлиски градби во [[Истанбул]], [[Турција]]**. Листата не е потполна:

* Анадолски Хисар
* Румелихисар
* Топкапи-сарај
* Капали чаршија (Истанбул)
* Ејуп Султан џамија
* Сулејманова џамија
* Султан Ахмедова Џамија
* Џамија Јени
* Палата Ајналикавак
* Долмабахче
* Беглербеговски дворец
* Џамија Ортаќој
* Палата Јилдиз
* Египетска чаршија (Истанбул)

Категорија:Списоци за Отоманското Царство

О
О
Истанбул
Хари Потер и Затвореникот од Азкабан (филм)

**Хари Потер и Затвореникот од Азкабан** () — фантастично-авантуристички филм од 2004 година, заснован на истоимениот роман од Џ. К. Роулинг. Режиран од мексиканскиот режисер Алфонсо Куарон, ова е третиот филм од серијалот ''Хари Потер''. Во главните улоги се појавуваат Даниел Редклиф како адолесцентниот волшебник Хари Потер и Руперт Гринт и Ема Ватсон како најдобрите другари на Хари, Рон Визли и Хермиона Гренџер. Гери Олдмен и Дејвид Тјулис се придружуваат на глумечката екипа како новите ликови Сириус Блек и Ремус Лупин. Во овој филм, улогата на Албус Дамблдор е играна од Мајкл Гембон кој ја презема од Ричард Харис кој почина од Хоџкинова болест. Стив Кловс се враќа како сценарист, додека Крис Колумбус (режисерот на претходните два филма) стана режисер, покрај Дејвид Хејмен. Филмот првпат се прикажа на 31 мај 2004 година во Обединетото Кралство, а на 4 јуни 2004 во Северна Америка, како прв филм пуштен во IMAX кината и прв кој користи IMAX технологија. Ова е последниот филм од целиот серијал кој е издаден и на видео лента.

Филмот беше номиниран за два Оскари — Оскар за најдобра оригинална музика и Оскар за визуални ефекти на 77. доделување на наградите Оскар одржано во 2005.

## Наводи

Категорија:Филмови на англиски јазик
Категорија:Филмови за Хари Потер
Категорија:Филмови од 2004 година
Категорија:Американски фантастични филмови
Наташа Саад

**Наташа Саад** (31 октомври 1974 – 24 јуни 2007), позната и како **Лил Т**, **Литл Т**, и **Наташа** — данска раперка и реге изведувач чии вокали во реге-ремиксот на песната „Calabria“ го прославија нејзиното име и првата позиција на Билборд листата за најдобра денс песна.

## Живот и кариера

Саад е ќерка на данската фотографка Кирстин Саад и татко по потекло од Судан, која започна со пеење на возраст од 13 години во Копенхаген, каде во живо пееше со Мис Микупа и Мекемзи со бендот Ноу Нејм Реквестед. За време на тој период, настапува заедно со Квин Латифа, а истовремено стекнува слава во Јамајка. Во 1998 додека тренирала да стане професионален џокеј, паднала од коњот со што сериозно ја забавила својата кариера.

## Смрт

Наташа загина на 24 јуни 2007 во сообраќајна несреќа во Јамајка. Другите два патника биле сериозно повредени, но пријателката на Саад, данската пејачка Карен Макупа била речиси и неповредена. Таа и другите повредени биле пренесени во болницата каде што била изјавена нејзината смрт.
Несреќата беше прифатена како особено акутна загуба за данската музика како и за забавниот свет, не само поради искрениот и исклучително интересен карактер, туку и поради тоа што имала огромен успех во нејзината кариера.
Наташа е погребана на гробиштата Асистенс во Копенхаген, каде што се погребани и Ханс Кристијан Андерсен, Сорен Киркегорд и физичарот Нилс Бор, но сепак претставува и вечен дом за многу други познати личности од 21иот век.

## Дискографија
### Албуми
* 2005: Release Album 
* 2007: I Danmark er jeg Født 
* 2008: Shooting Star објавен по нејзината смрт

### Синглови
* 2003: „Colors of My Mind“ 
* 2003: „Real Sponsor“ 
* 2004: „Summer Cute“ 
* 2004: „My Dogg /45 Questions“ 
* 2005: „Op med Hovedet“ 
* 2005: „Købmanden“ 
* 2006: „Mon De Reggae“
* 2007: „Calabria 2007“ ( Enur)
* 2007: „Long Time“7" (Sly & Robbie)
* 2007: „Gi' Mig Danmark Tilbage 
* 2008: „I Danmark er jeg født “
* 2008: „Better than dem “

Категорија:Родени во 1974 година
Категорија:Починати во 2007 година
Чаршија Махмутпаша

**Чаршијата Махмут Паша**, (турски: "*Mahmutpaşa Çarşısı* ') — историска чаршија која се наоѓа во Истанбул, Турција. Сместена е во просторот помеѓу Капали чаршија и Еминону. Овој пазар располага со поголем број на мали продавници од двете страни на главната улица. Вкупно има 256 продавници.

## Поврзано
* Список на трговски центри во Истанбул

## Наводи

## Надворешни врски

* Слики од чаршијата 
* Ecp 2007, Istanbul - ''Махмутпаша чаршија'' 

Категорија:Отомански чаршии во Турција
М
Трговски центар Атаќој

**Галеријата Атакој** (турски: *Galleria Ataköy Alışveriş Merkezi*) — првиот современ трговски центар во Турција, кој се наоѓа на западниот дел од градот Истанбул, во Атакој. Објектот бил изграден по препорака на тогашниот премиер Тургут Озал, кој пак бил инспириран од Хјустонската галерија во Тексас, САД. Таа била отворена официјално во 1988 година.

Галеријата има 140 продавници на два спрата, и во просек истата ја посетуваат околу 1.200.000 жители месечно. Во неа се наоѓаат голем број на ресторани, кафулиња, центри за забава, кина, лизгачко игралиште итн. Трговскиот центар поседува свој паркинг со капациотет од 2.000 возила.

## Поврзано
* Список на трговски центри во Истанбул

## Наводи

## Надворешни врски
* Офиоцијално мрежно место 
* International Council of Shopping Centers
* From the Grand Bazaar to the modern shopping centers in Turkey. Turkish Council of Shopping Centers & Retailers (AMPD)

А